《醉蓬莱·访莺花陈迹》
宋代·刘子寰

访莺花陈迹，姚魏遗风，绿阴成幄。尚有馀香，付宝阶红叶。淮海幄阳，物华天产，未觉输京洛。时世新妆，施朱傅粉，依然相若。

束素腰纤，捻红唇小，鄣袖娇看，倚阑柔弱。玉佩琼琚，劝王孙行乐。况是韵华，为伊挽驻，未放离情薄。顾盼阶前，留连醉里，莫教零落。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。